Document ID: 32000D0358

Απόφαση της Επιτροπής
της 24ης Μαΐου 2000
σχετικά με την παράταση της διάρκειας των προσωρινών αδειών για τις νέες δραστικές ουσίες flupyrsulfuron methyl, carfentrazone ethyl, prosulfuron, flurtamone, isoxaflutole
[κοινοποιηθείσα υπό τον αριθμό Ε(2000) 1376]
(Κείμενο που παρουσιάζει ενδιαφέρον για τον ΕΟΧ)
(2000/358/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(1), όπως τροποποιήθηκε τελευταία από την οδηγία 1999/80/ΕΚ της Επιτροπής(2), και ιδίως το άρθρο 8 παράγραφος 1 τέταρτο εδάφιο,
Εκτιμώντας τα ακόλουθα:
(1) Η οδηγία 91/414/ΕΟΚ (στο εξής καλούμενη "η οδηγία") προβλέπει τη δημιουργία κοινοτικού καταλόγου δραστικών ουσιών των οποίων επιτρέπεται η ενσωμάτωση στα φυτοπροστατευτικά προϊόντα.
(2) Η εταιρεία Du Pont de Memours υπέβαλε φάκελο για τη νέα δραστική ουσία flupyrsulfuron methyl στη Γαλλία στις 26 Οκτωβρίου 1995 για την καταχώρηση της εν λόγω ουσίας στο παράρτημα Ι της οδηγίας. Οι επιπτώσεις στην υγεία των ανθρώπων και στο περιβάλλον αξιολογούνται επί του παρόντος σύμφωνα με τις διατάξεις του άρθρου 6 παράγραφοι 2 και 4 της οδηγίας για τις χρήσεις που προτείνονται από την αιτούσα. Η Γαλλία, ενεργώντας ως διορισθέν κράτος μέλος εισηγητής, υπέβαλε το σχετικό σχέδιο της έκθεσης αξιολόγησης στην Επιτροπή, στις 2 Δεκεμβρίου 1997. Η υποβληθείσα έκθεση εξετάζεται επί του παρόντος από τα κράτη μέλη και την Επιτροπή στα πλαίσια της μόνιμης φυτοϋγειονομικής επιτροπής και των ομάδων εργασίας της. Απαιτείται συμπληρωματική προθεσμία για την ολοκλήρωση της πλήρους εξέτασης του επιστημονικού και τεχνικού φακέλου.
(3) Η εταιρεία FMC Europe NV υπέβαλε φάκελο για τη νέα δραστική ουσία carfentrazone ethyl στη Γαλλία, στις 14 Φεβρουαρίου 1996, για την καταχώρηση της εν λόγω ουσίας στο παράρτημα Ι της οδηγίας. Οι επιπτώσεις στην υγεία των ανθρώπων και στο περιβάλλον αξιολογούνται επί του παρόντος σύμφωνα με τις διατάξεις του άρθρου 6 παράγραφοι 2 και 4 της οδηγίας για τις χρήσεις που προτείνονται από την αιτούσα. Η Γαλλία, ενεργώντας ως διορισθέν κράτος μέλος εισηγητής, υπέβαλε το σχετικό σχέδιο της έκθεσης αξιολόγησης στην Επιτροπή στις 14 Μαΐου 1998. Η υποβληθείσα έκθεση εξετάζεται επί του παρόντος από τα κράτη μέλη και την Επιτροπή στα πλαίσια της μόνιμης φυτοϋγειονομικής επιτροπής και των ομάδων εργασίας της. Απαιτείται συμπληρωματική προθεσμία για την ολοκλήρωση της πλήρους εξέτασης του επιστημονικού και τεχνικού φακέλου.
(4) Η εταιρεία Novaris υπέβαλε φάκελο για τη νέα δραστική ουσία prosulfuron στη Γαλλία στις 14 Μαΐου 1995 για την καταχώρηση της εν λόγω ουσίας στο παράρτημα Ι της οδηγίας. Οι επιπτώσεις στην υγεία των ανθρώπων και στο περιβάλλον αξιολογούνται επί του παρόντος σύμφωνα με τις διατάξεις του άρθρου 6 παράγραφοι 2 και 4 της οδηγίας για τις χρήσεις που προτείνονται από την αιτούσα. Η Γαλλία, ενεργώντας ως διορισθέν κράτος μέλος εισηγητής, υπέβαλε το σχετικό σχέδιο της έκθεσης αξιολόγησης στην Επιτροπή στις 18 Ιανουαρίου 1999. Η υποβληθείσα έκθεση εξετάζεται επί του παρόντος από τα κράτη μέλη και την Επιτροπή στα πλαίσια της μόνιμης φυτοϋγειονομικής επιτροπής και των ομάδων εργασίας της. Απαιτείται συμπληρωματική προθεσμία για την ολοκλήρωση της πλήρους εξέτασης του επιστημονικού και τεχνικού φακέλου.
(5) Η εταιρεία Rhone-Poulenc Agro France υπέβαλε φάκελο για τη νέα δραστική ουσία flurtamone στη Γαλλία στις 15 Φεβρουαρίου 1994 για την καταχώρηση της εν λόγω ουσίας στο παράρτημα Ι έτης οδηγίας. Οι επιπτώσεις στην υγεία των ανθρώπων και στο περιβάλλον αξιολογούνται επί του παρόντος σύμφωνα με τις διατάξεις του άρθρου 6 παράγραφοι 2 και 4 της οδηγίας για τις χρήσεις που προτείνονται από την αιτούσα. Η Γαλλία, ενεργώντας ως διορισθέν κράτος μέλος εισηγητής, υπέβαλε το σχετικό σχέδιο της έκθεσης αξιολόγησης στην Επιτροπή στις 16 Μαΐου 1997. Η υποβληθείσα έκθεση εξετάζεται επί του παρόντος από τα κράτη μέλη και την Επιτροπή στα πλαίσια της μόνιμης φυτοϋγειονομικής επιτροπής και των ομάδων εργασίας της. Απαιτείται συμπληρωματική προθεσμία για την ολοκλήρωση της πλήρους εξέτασης του επιστημονικού και τεχνικού φακέλου.
(6) Η εταιρεία Rhone-Poulenc Agro France υπέβαλε φάκελο για τη νέα δραστική ουσία isoxaflutole στις Κάτω Χώρες στις 6 Μαρτίου 1996 για την καταχώρηση της εν λόγω ουσίας στο παράρτημα Ι έτης οδηγίας. Οι επιπτώσεις στην υγεία των ανθρώπων και στο περιβάλλον αξιολογούνται επί του παρόντος σύμφωνα με τις διατάξεις του άρθρου 6 παράγραφοι 2 και 4 της οδηγίας για τις χρήσεις που προτείνονται από την αιτούσα. Οι Κάτω Χώρες, ενεργώντας ως διορισθέν κράτος μέλος εισηγητής, υπέβαλαν το σχετικό σχέδιο της έκθεσης αξιολόγησης στην Επιτροπή στις 20 Φεβρουαρίου 1997. Η υποβληθείσα έκθεση εξετάζεται επί του παρόντος από τα κράτη μέλη και την Επιτροπή στα πλαίσια της μόνιμης φυτοϋγειονομικής επιτροπής και των ομάδων εργασίας της. Απαιτείται συμπληρωματική προθεσμία για την ολοκλήρωση της πλήρους εξέτασης του επιστημονικού και τεχνικού φακέλου.
(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη μπορούν να παρατείνουν τις προσωρινές εγκρίσεις που έχουν ήδη χορηγήσει για τα φυτοπροστατευτικά προϊόντα που περιέχουν τις ουσίες flupyrsulfuron methyl, carfentrazone ethyl, prosulfuron, flurtamone, isoxaflutole, για περίοδο που δεν υπερβαίνει τους 12 μήνες από την ημερομηνία αποδοχής της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 24 Μαΐου 2000.

Labels: 20
0
3
6
18